Baskijska nacionalistička stranka

Baskijska nacionalistička stranka (baskijski : Euzko Alderdi Jeltzalea [EAJ] , španjolski: Partido Nacionalista Vasco [PNV], francuski: Parti National Basque [PNB]) jest najveća i najstarija baskijska nacionalistička stranka. To je trenutno najveća politička stranka u Baskijskoj autonomnoj zajednici (osobito u Biskaji), a djeluje i u Navarri (gdje je član koalicije Geroa Bai, nekoć zvane Nafarroa Bai). Njena politička prisutnost unutar Francuske Baskije gotovo je zanemariva. Stranka je vodila baskijsku regionalnu vladu tijekom dugog razdoblja od uspostave baskijske autonomije u ranim 1980-tim do 2009. Također je odigrala važnu ulogu u španjolskom Kongresu, uz ostale regionalne nacionalističke stranke. Na baskijskom se stranka zove Euzko Alderdi Jeltzalea (EAJ, doslovno: "Baskijska stanka pristaša Boga i starih zakona"). Španjolsko ime stranke glasi Partido Nacionalista Vasco (PNV), dok njen francuski ogranak glasi Parti Nationaliste Basque (EAJ-PNB). Sadašnji predsjednik EAJ-PNV je Iñigo Urkullu. Mladež baskijske nacionalističke stranke naziva se Euzko Gaztedi Indarra (EGI, doslovno: "Baskijske mlade snage"). Stranka također ima urede među baskijskom dijasporom, uglavnom u Venezueli, Argentini, Meksiku, Urugvaju, Čileu i Sjedinjenim Američkim Državama. Reference